Njebjelčicy (JK/SN). Na lońšim oktoberskim posedźenju bě Njebjelčanska gmejnska rada wobzamknyła, dźěl ležownosće w Miłoćicach přenajeć zjednoćenstwu Permagold, kotrež plahuje wužitne ratarske a zahrodniske kultury po principje permakultury. Na předwidźanej płoninje w Miłoćicach chcyše drustwo sadowcy a jahodowe kerki nasadźeć. Po dokładnym pruwowanju zjawne zajimy zastupowacych institucijow je so drustwo nětko rozsudźiło wonu płoninu za planowany zaměr njewužiwać, dokelž bychu wužadanja, na njej wuspěšnje hospodarić, mocy drustwa přesahowali. Nimo toho so po słowach zamołwitych žadanja ze stron zjawnych institucijow narokam permakultury spřećiwjeja.
szl_Latn